Ettepanek: NÕUKOGU OTSUS Euroopa Liidu seisukoha kohta ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepinguga asutatud ühiskomitees seoses eelpoolnimetatud lepingu protokolli nr 3 (mõiste „päritolustaatusega tooted” määratluse ja halduskoostöö meetodite kohta) artikli 15 lõike 7 muutmisega /* COM/2013/0728 final - 2013/0348 (NLE) */





SELETUSKIRI 1. ETTEPANEKU TAUST Tollimaksude tagastamise keeld on sätestatud Euroopa Ühenduse – PVO assotsiatsioonilepingu (mida on muudetud ELi–PVO ühiskomitee 24. juuni 2009. aasta otsusega nr 1/2009[1]) protokolli nr 3 artiklis 15. Kõnealuse artikli lõikes 7 on sätestatud üleminekuperiood seoses Jordani Läänekallast ja Gaza sektorit käsitleva tollimaksude tagastamise keelu täieliku rakendamisega ning partnerile on antud võimalus lubada oma eksportijatele/ettevõtjatele selle perioodi jooksul tollimaksutagastust. Üleminekuperiood lõppes 31. detsembril 2009. Artikli 15 lõikega 7 on sätestatud aga võimalus pikendada üleminekuperioodi „ühisel kokkuleppel”. PVO taotlusel tegi komisjon 2010. aastal ettepaneku pikendada kõnealuse sätte kohaldamisaega 31. detsembrini 2012[2]. ELi-PVO ühiskomitee ei ole sellist otsust siiski kunagi vastu võtnud. 6. detsembri 2012. aasta kirjas taotles PVO kõnealuse sätte kohaldamisaja täiendavat pikendamist nelja aasta võrra. Protokolli nr 3 artikli 39 kohaselt muudetakse selle protokolli sätteid ühiskomitee otsusega. Artikli 15 lõike 7 sätteid muudetakse käesoleva otsuse tekstiga. Selleks et tagada selgus, majandusliku olukorra pikaajaline ennustatavus ja õiguskindlus ettevõtjate jaoks ning kooskõla teiste Vahemeremaade esitatud sarnaste taotlustega, samuti selleks et kehtestada komisjoni ettepanekuga hõlmatud ajavahemik, jõudsid lepinguosalised kokkuleppele pikendada lepingu protokolli nr 3 artikli 15 lõike 7 kohaldamisaega alates 1. jaanuarist 2010 kuueks aastaks Euroopa – Vahemere piirkonna töörühmas lepiti kokku, et kuni käesoleva otsuse ametliku vastuvõtmiseni kohaldatakse käesolevat teksti 1. jaanuarist 2010. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Huvitatud isikutega konsulteeriti Euroopa – Vahemere piirkonna töörühma ja tolliseadustiku komitee päritolusektsiooni raames. Välisekspertide arvamusi ei olnud vaja kasutada. Mõju hindamist ei ole vaja, kuna kavandatud muudatused on kõigest tehnilist laadi ega muuda praegu kehtiva päritoluprotokolli sisu. 3. ETTEPANEKU ÕIGUSLIK KÜLG Muudetud sätet tollimaksude tagastamise kohta tuleks kohaldada tagasiulatuvalt alates 1. jaanuarist 2010. Õiguslik alus nimetatud sätte muutmiseks on sätestatud Euroopa Liidu toimimise lepingu artikli 207 lõike 4 esimese lõigus koostoimes artikli 218 lõikega 9. Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Kavandatav õigusakt: nõukogu otsus. 2013/0348 (NLE) Ettepanek: NÕUKOGU OTSUS Euroopa Liidu seisukoha kohta ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepinguga asutatud ühiskomitees seoses eelpoolnimetatud lepingu protokolli nr 3 (mõiste „päritolustaatusega tooted” määratluse ja halduskoostöö meetodite kohta) artikli 15 lõike 7 muutmisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina PVO vahel sõlmitud kaubandust ja koostööd käsitleva Euroopa – Vahemere piirkonna ajutise assotsiatsioonilepingu[3] (edaspidi „leping”) (muudetud EÜ-PVO ühiskomitee 24. juuni 2009 aasta otsusega nr 1/2009[4]) protokoll nr 3 käsitleb mõiste „päritolustaatusega tooted” määratlust ja halduskoostöö viise. (2) Protokolli nr 3 artiklis 15 on sätestatud üldine tollimaksude tagastamise või tollimaksudest vabastamise keeld mis tahes päritolustaatuseta materjalide puhul, mida kasutatakse päritolustaatusega toodete valmistamiseks. Nimetatud artikli lõige 7 näeb aga teatud tingimustel ette osalise tollimaksude tagastuse või tollimaksudest vabastamise kohaldamise kuni 31. detsembrini 2009. (3) PVO taotlusel tegi komisjon 2010. aastal ettepaneku pikendada kõnealuse lepingu protokolli nr 3 artikli 15 kohaldamisaega 31. detsembrini 2012[5]. ELi-PVO ühiskomitee ei ole sellist otsust siiski kunagi vastu võtnud. (4) Selleks et tagada selgus, majandusliku olukorra pikaajaline ennustatavus ja õiguskindlus ettevõtjate jaoks ning kehtestada komisjoni ettepanekuga hõlmatud ajavahemik, jõudsid lepinguosalised kokkuleppele pikendada artikli 15 lõike 7 kohaldamisaega alates 1. jaanuarist 2010 kuueks aastaks. (5) Vastavalt protokolli nr 3 artiklile 39 peaks nimetatud protokolli sätete muutmise üle otsustama lepingu alusel moodustatud ühiskomitee. (6) Seetõttu peaks Euroopa Liit ühiskomitees võtma seisukoha, nagu on sätestatud käesolevale otsusele lisatud otsuse eelnõus, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht kaubandust ja koostööd käsitleva Euroopa – Vahemere piirkonna ajutise assotsiatsioonilepinguga (millega luuakse assotsiatsioon ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel) asutatud ühiskomitees seoses protokolli nr 3 (mõiste „päritolustaatusega tooted” määratluse ja halduskoostöö meetodite kohta) artikli 15 lõike 7 muutmisega kõnealuse sätte reguleerimisala laiendamiseks osalise tollimaksu tagastamisele või tollimaksust vabastamisele põhineb käesolevale otsusele lisatud ühiskomitee otsuse eelnõul. Artikkel 2 Ühiskomitee otsus avaldatakse Euroopa Liidu Teatajas. Brüssel, Nõukogu nimel eesistuja LISA Eelnõu: ELi-PVO ÜHISKOMITEE OTSUS nr [...] [kuupäev], millega muudetakse ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepingu protokolli nr 3 (mõiste „päritolustaatusega tooted” määratluse ja halduskoostöö meetodite kohta) artikli 15 lõiget 7 ÜHISKOMITEE, võttes arvesse ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel sõlmitud kaubandust ja koostööd käsitlevat Euroopa – Vahemere piirkonna ajutist assotsiatsioonilepingut, eriti protokolli nr 3 artiklit 39 ning arvestades järgmist: (1) Ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel sõlmitud kaubandust ja koostööd käsitleva Euroopa – Vahemere piirkonna ajutise assotsiatsioonilepingu[6] (edaspidi „leping”) (muudetud ELi-PVO ühiskomitee 24. juuni 2009 aasta otsusega nr 1/2009[7]) protokolli nr 3 artikli 15 lõikega 7 lubatakse teatavatel tingimustel osalist tollimaksude või samaväärse toimega maksude tagastamist või nendest vabastamist kuni 31. detsembrini 2009. (2) PVO taotlusel tegi komisjon 2010. aastal ettepaneku pikendada kõnealuse lepingu protokolli nr 3 artikli 15 kohaldamisaega 31. detsembrini 2012[8]. ELi-PVO ühiskomitee ei ole sellist otsust siiski kunagi vastu võtnud. (3) Selleks et tagada selgus, majandusliku olukorra pikaajaline ennustatavus ja õiguskindlus ettevõtjate jaoks ning kehtestada komisjoni ettepanekuga hõlmatud ajavahemik, jõudsid lepinguosalised kokkuleppele pikendada lepingu protokolli nr 3 artikli 15 lõike 7 kohaldamisaega alates 1. jaanuarist 2010 kuueks aastaks. (4) Lepingu protokolli nr 3 tuleks seepärast vastavalt muuta. (5) Kuna lepingu protokolli nr 3 artikli 15 lõige 7 kaotas kehtivuse 31. detsembril 2009, tuleks käesolevat otsust kohaldada alates 1. jaanuarist 2010, ON VASTU VÕTNUD JÄRGMISE OTSUSE: Artikkel 1 Ühelt poolt Euroopa Ühenduse ning teiselt poolt Jordani Läänekalda ning Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel sõlmitud kaubandust ja koostööd käsitleva Euroopa – Vahemere piirkonna ajutise assotsiatsioonilepingu protokolli nr 3 (mõiste „päritolustaatusega tooted” määratluse ja halduskoostöö meetodite kohta) artikli 15 lõike 7 viimane lõik asendatakse järgmisega: „Käesoleva lõike sätteid kohaldatakse 31. detsembrini 2015 ja neid võib ühisel kokkuleppel läbi vaadata.” Artikkel 2 Käesolev otsus jõustub selle vastuvõtmise päeval. Käesolevat otsust kohaldatakse alates 1. jaanuarist 2010. Brüssel, Ühiskomitee nimel eesistuja […] [1] ELT L 298, 13.11.2009, lk 1. [2] KOM(2010) 166, 21.4.2010. [3] EÜT L 187, 16.7.1997, lk 3. [4] ELT L 298, 13.11.2009, lk 1. [5] KOM(2010) 166, 21.4.2010. [6] EÜT L 187, 16.7.1997, lk 3. [7] ELT L 298, 13.11.2009, lk 1. [8] KOM(2010) 166, 21.4.2010.